**Tárgy: védőnői álláshelyre kiírt pályázat**

**elbírálása**

**ELŐTERJESZTÉS**

**Csemő Község Képviselő-testületének**

**2019. október 08-án tartandó ülésére**

**Tisztelt Képviselő-testület!**

Csemő Község Önkormányzatának területén, a hatályos jogszabályoknak megfelelően, 2 területi védőnői körzet került kialakításra. Az 1. számú védőnői körzet álláshelyét Bujdosó Boglárka töltötte be, aki az elmúlt négy évben gyes-en volt Ez idő alatt körzetét helyettesítéssel, saját körzete mellett Dobóczi Anikó a 2. számú védőnői körzet védőnője látta el.

Bujdosó Boglárka augusztus végén kérelmet nyújtott be munkáltatója felé, melyben kérte közalkalmazotti jogviszonyának 2019. szeptember 01. napjával, közös megegyezéssel történő megszüntetését.

A munkáltatói jogokat gyakorló polgármester jogviszony megszüntetésébe beleegyezett és intézkedett a megüresedett védőnői álláshelyre történő pályázat kiírása iránt.

**Csemő Község Önkormányzata** a közalkalmazottak jogállásáról szóló 1992. évi XXXIII. törvény (továbbiakban: Kjt) 20/A. §-a alapján **pályázatot írt ki** Csemő Község területén területén, területi ellátási kötelezettséggel működő 1. számú védőnői körzet feladatainak ellátására.

A munkakörbe tartozó feladatok:

* 1 fő területi védőnői körzet ellátása a területi védőnői ellátásról szóló 49/2004.(V.21.) ESzCsM rendeletben meghatározottak szerint.

**A pályázat beérkezési határideje 2019. szeptember 20-a volt**. A pályázati kiírásban megjelölt határidőig **1 pályázó** nyújtotta be dokumentációját.

**Tolnai Tünde védőnő** beadott dokumentációja – amely az előterjesztés mellékleteként olvasható – megfelel a pályázati kiírásban meghatározott feltételeknek.

Tolnai Tünde pályázatában jelezte, hogy **2019. december 1-je** az a legkorábbi időpont, amikor munkába tud állni.

**A fentiekre tekintettel az alábbi tartalmú önkormányzati határozat javaslom elfogadásra:**

**…/2019. (10. 08.) határozat**

**Csemő Község Önkormányzatának Képviselő-testülete a Csemő, 1. számú területi védőnői körzet védőnői feladatok ellátásával 2019. december 1. napjától Tolnai Tünde védőnőt bízza meg a Kjt. 21/A. § (1) bekezdése alapján 3 hónap próbaidő kikötésével. Közalkalmazotti illetményét a Kjt. vonatkozó rendelkezései alapján javasolja megállapítani.**

Határidő: 2019. december 01.

Felelős: Dr. Lakos Roland polgármester

Csemő, 2019. október 03.

Dr. Lakos Roland

polgármester