****

**Tárgy: Csemő község új településfejlesztési**

**koncepciójának elfogadása**

**E L Ő T E R J E S Z T É S**

**Csemő Község Képviselő-testületének**

**2019. október 08-án tartandó ülésére**

Tisztelt Képviselő-testület!

Csemő Község Képviselő-testülete a lakossági igények, a használat közben tapasztalt hibák és a jogszabályi előírások változása miatt döntött az új településrendezési eszközök készítéséről.

A 314/2012. (XI. 8.) Korm. rendelet (a továbbiakban Rendelet) 46/A. § (2) bekezdésének rendelkezése alapján a Rendelet tartalmi követelményei szerint készült településszerkezeti terv elfogadását megelőzően a 2012. december 31-én hatályban lévő koncepciót a Rendeletben foglalt követelmények szerint módosítani kell vagy új koncepciót kell készíteni.

A 2006-ban készült településfejlesztési koncepció tartalmi szempontból kiállta az idő próbáját, ezt igazolták a 2015-2016-ban tartott szakmai fórumok az eredeti koncepciót készítők közreműködésével. Ekkor elkészült egy összegző anyag, koncepció-vázlat.

A 2006-ban készült koncepció a 2016-ban összeállított aktualizált összegzéssel együtt az új tartalmi követelményeknek megfelelően, néhány új elemmel kiegészítve, átdolgozásra került.

A településfejlesztési koncepciót a településrendezési eszközökkel (településszerkezeti terv, helyi építési szabályzat) együtt megküldtük a kormányrendeletben meghatározott államigazgatási szerveknek és a partnerségi rendeletnek megfelelően lefolytattuk a partnerségi véleményezést. A koncepcióhoz nem érkezett kritikai észrevétel, ezért átdolgozásra nem került sor.

A jóváhagyandó dokumentum az előterjesztés mellékleteként kiküldésre került / a településrendezési eszközökkel együtt CD-n kiküldésre került / elektronikus formában tekinthető meg itt és itt.

A településfejlesztési koncepció az elfogadást követő naptól alkalmazható.

Az elfogadott településfejlesztési koncepciót az önkormányzat honlapján közzé kell tenni, amiről a polgármester 5 napon belül értesítést küld az egyeztetésben részt vetteknek és az állami főépítész hatáskörében eljáró megyei kormányhivatalnak.

Kérem a Tisztelt Képviselő-testületet, hogy az előterjesztést megtárgyalni és elfogadni szíveskedjék.

**Határozati javaslat:**

**1. Csemő Község Képviselő-testülete az új településfejlesztési koncepció tervezetét megismerte és az előterjesztés mellékletét képező tartalommal elfogadja.**

**2. Csemő Község Képviselő-testülete felkéri a polgármestert a település-fejlesztési koncepció közzétételére**.

Határidő: azonnal

Felelős: polgármester

Csemő, 2019. október 03.

Dr. Lakos Roland

polgármester